Rikunarita-ORG/Wikinium huggingface dataset:
# Terrorismo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Autobuses en Irak dimpués d'un atentato terrorista.
O **terrorismo** ye una sucesión d'actos de violencia, caracterizato por enducir terror en a población civil. Drento de los comportamientos forzatos por a menaza de lo terrorismo en dita población civil s'incluyen l'aceptación de condicions de muit diverso tipo: politicas, economicas, lingüisticas, de sobiranía, relichiosas, etc.

Lo terrorismo puede estar provocau de forma individual, colectiva per organizacions ilegals consideradas terroristas u tamién per un estau. Este zaguer se conoixe como terrorismo d'estau que consiste en a utilización de metodos ilegals de carácter clandestino per parte d'un Estau contra los suyos oponentes, tamién practican este tipo de terrorismo los estaus que financian, albergan, entrenan y dan emparo tactico-estratechico a terroristas. En a historia mas cercana d'a actualidat en Espanya s'ha practicau terrorismo d'Estau mientres la dictadura d'o cheneral Franco y en a transición per parte d'os Grupos Antiterroristas de Liberación conoixius como GAL.

## Referencias

## Vinclos externos

* Se veigan as imáchens de Commons sobre **Terrorismo**.
# Racismo

Esclavitut en Brasil; *Jean-Baptiste Debret*.
O **racismo** ye l'actitut u manifestación de discriminación u persecución y que reconoixe u afirma que a chent de diferents razas tiene distinto valor, que istas diferencias pueden estar mesuratas u catalogatas cherarquicament, y que resultan en a ventaixa economica, politica y social d'un grupo en relación a atros. Historicament, o racismo ha servito ta chustificar l'imperialismo, a esclavitut y o chenocidio de muitos pueblos.

## Se veiga tamién

* Apartheid.
* Xenofobia.
* Abolicionismo d'a esclavitut.
* Antirracismo.

## Vinclos externos

* Se veigan as imáchens de Commons sobre **Racismo**.
* Pachina web d'a Federación espanyola de SOS Racismo.
* (es) Pachina web de SOS Racismo Aragón.
# Angela Merkel

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Angela Merkel |
| --- |
|
A politico alemana Angela Merkel, en una imachen de 2008. |
|

---

 *Canceller d'Alemanya* |
| 22 de noviembre de 2005 – 8 d'aviento de 2021 |
| President | Horst Köhler Jens Böhrnsen (interín) Christian Wulff |
| Precediu por | Gerhard Schröder |
| Succediu por | Olaf Scholz |
|

---

Ministro de Medio Ambient, Protección d'a Natura y Seguridat Nucleyar  |
| 17 de noviembre de 1994 – 27 d'octubre de 1998 |
| Canciller | Helmut Kohl |
| Precediu por | Klaus Töpfer |
| Succediu por | Jürgen Trittin |
|

---

Ministro d'a Muller y d'a Chuventud  |
| 18 de chinero de 1991 – 17 de noviembre de 1994 |
| Canciller | Helmut Kohl |
| Precediu por | Ursula Lehr |
| Succediu por | Claudia Nolte |
|  |
| Naiximiento | 17 de chulio de 1954  Hamburgo (Alemanya Occidental) |
| Partiu | Christlich Demokratische Union Deutschlands |
| Conchuche | Ulrich Merkel Joachim Sauer |
| Profesión | Fisico |
| Alma Máter | Universidat de Leipzig (1978) |

**Angela Dorothea Merkel** (de soltera *Angela Dorothea Kasner*), naixita d'Hamburgo (Alemanya Occidental) o 17 de chulio de 1954, ye una fisico y politico alemana, educata en l'antiga Republica Democratica Alemana, y que dimpués d'a reunificación d'Alemanya estió ministra en bel uns Gubiernos de Helmut Kohl. Dende o 22 de noviembre de 2005 dica l'8 d'aviento de 2021 , yera Canceller d'Alemanya, estando no nomás a primera muller en ocupar ixe cargo, sino que tamién a primera persona educata en l'Antiga Alemanya Oriental que l'ocupa.

Angela Merkel en o 2013.
## Referencias

## Vinclos externos

* Se veigan as imáchens de Commons sobre **Angela Merkel**.

|  |  |  |
| --- | --- | --- |
| Predecesor: **Gerhard Schröder** | **Canceller d'Alemanya**  22 de noviembre de 2005- 8 d'aviento de 2021 | Succesor: **Olaf Scholz** |
# Ku Klux Klan

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

A cruz cremando-se ye un d'os simbolos d'o Ku Klux Klan.
**Ku Klux Klan**, ye o nombre de cuantas organizacions racistas d'Estaus Unius, que proclamaban a *supremacia blanca*. O Ku Klux Klan miraba de lograr os suyos obchectivos a traviés d'a violencia y a segregación social. Mas que mas os miembros d'a organizacion teneban especial rencor enta os negros y chudieus.

## Historia

O Ku Klux Klan naixe en 1898. Os suyos prencipals obchectivos en ixe tiempo no yeran racistas, sino mas bien politicos. O grupo fue disuelto constitucionalment en 1872 por o president republicano Ulysses Grant.

## Referencias
# Faixismo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Benito Mussolini y Adolf Hitler.
O **faixismo** (d'o italiano *fascio*, fasces, a la vegata d'o latín *fasces*, pl. de *fascis*; que en aragonés ha dato *faixo* y *faixa*) ye una ideolochía y un movimiento politico totalitario que amanix en a Europa d'entreguerras (1918-1939) en oposición a la democracia liberal y a lo comunismo, frent a los que se presenta como una tercera vía.

Se caracteriza por estar anti-comunista, anti-liberal, oposar-se a la democracia de partius, a la pluralidat y a la variedat. Pondera o sentimiento irreflexivo y promueve a unidat d'a Patria ante tot.

En Espanya, o cheneral Francisco Franco tenió l'aduya d'os faixistas italianos y os nazis alemans ta redotar a l'Exercito Popular Republicano d'a Segunda Republica Espanyola en a guerra civil y establir un rechimen ditatorial que perduró 36 anyos y que a lo prencipio tenió l'apoyo d'os falanchistas. L'alianza entre Hitler y Mussolini conoixita como *Eixe Berlín–Roma* estió un paso previo a lo prencipio d'a Segunda Guerra Mundial.

## Vinclos externos

* Se veigan as imáchens de Commons sobre **o fascismo**.
# Nacionalismo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Pintura de Juliusz Kossak (1892) que amuestra a esfensa d'a bandera de Polonia en a batalla de Chocim.
O **nacionalismo** ye una doctrina politica que propugna como valors o bienestar, a preservación d'os rasgos identitarios, a independencia en toz os órdens y a gloria y leyaltat a la nación propia.

## Teoricos d'o nacionalismo

* Michel Aflaq.
* Benedict Anderson.
* Otto Bauer.
* Michael Billig.
* Craig Calhoun.
* Margaret Canovan.
* I. H. Carr.
* Walker Connor.
* Karl Deutsch.
* Rupert Emerson.
* Thomas Hylland Eriksen.
* James Fearon.
* Joshua Fishman.
* Clifford Geertz.
* Ernest Gellner.
* Francisco Gil-White.
* George Grant.
* Liah Greenfeld.
* Johann Gottlieb Fichte.
* Ernest Gellner.
* Adrian Hastings.
* Carleton B. Hayes.
* Johann Gottfried von Herder.
* Eric Hobsbawm.
* Donald L. Horowitz.
* Miroslav Hroch.
* Michael Ignatieff.
* Michael Keating.
* Elie Kedourie.
* Hans Kohn.
* Will Kymlicka.
* Donald L. Horowitz.
* Arend Lijphart.
* Michael Mann.
* Anne McClintock.
* John McGarry.
* M.T. Mehdi.
* Friedrich Meinecke.
* David Miller.
* Tariq Modood.
* Tom Nairn.
* Brendan O'Leary.
* Matthew Parish.
* R. Radhakrishnan.
* Ernest Renan.
* Rudolf Rocker.
* Aviel Roshwald.
* Jean Jacques Rousseau.
* Edward Said.
* Frank Salter.
* Robert A. Scalapino.
* Michel Seymour.
* Hisham Sharabi.
* Anthony D. Smith.
* Timothy D. Snyder.
* Louis Leo Snyder.
* Yuli Tamir.
* Charles Taylor.
* Charles Tilly.
* James Tully.
* Pierre L. van donin Berghe.
* Stefan Wolff.
* Bernard Yack.

## Veyer también

* Nacionalismo aragonés.

## Enllaços externs

* Se veigan as imáchens de Commons sobre  **o nacionalismo**.
* *La rebelión de las masas*., obra critica d'o nacionalismo d'o filosofo José Ortega y Gasset.
# Mortalera (delito)

Un **asasinato en masa** u fer una **mortalera** ye l'acto de matar a un numero elevato de victimas, ya sía de vegata u en un periodo curto de tiempo. Lo pueden cometer individuos u organizacions. Seguntes o Dreito Internacional Humanitario, se considera mortalera cuan o numero de victimas son mes de tres.

Este termin tamién se puet fer servir pa referir-se a los asasins en serie, que pueden matar a asaber-lo de victimas pero no siempre en o mesmo tiempo.

As mortaleras mayors d'a historia son os intentos d'exterminar comunidaz etnicas u relichiosas. En l'actualidat estos actos se describen como chenocidios.

## Referencias
# Densidat de población

Densidat de población por países
A **densidat de población** puede referir-se a cualsiquier organismo. Se define como lo numero d'organismos por unidat de superficie.

## Densidat de población humana

Ye igual como la población d'un país u rechión dividida entre a suya aria. Indica o numero de personas que viven en cada unidat de superficie, y por un regular s'expresa en habitants por km².
# Ciudat

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Urbanización en o mundo.
Una **ciudat** (d'o latín *civĭtas*) ye una entidat urbana con una densidat de población alta, en a cual predominan a industria y o comercio.

A sobén lo area d'influencia d'una ciudat orichina un aria metropolitana que da nombre a l'aria y una serie de ciudaz satelites que pueden funcionar como ciudaz dormitorio, industrials, comercials y de servicios.

A las ciudaz de mas de 10 millons d'habitants se les gosa clamar megalopoli.

## Concepto

La Conferencia Europea d'Estatistica de Praga considera como ciudat una botinada de mas de 2.000 habitants en la cual la población dedicata a l'agricultura no exceda d'o 25% sobre lo total. Dende los 10.000 habitants, totas las botinadas se consideran ciudaz si se dedican principalment a actividaz d'os sectors segundario y terciario (industria, comercio y servicios).

## Ciudaz d'Aragón

| **Nº** | **Municipio** | **Comarca** | **Provincia** | **Población (2021)** |
| --- | --- | --- | --- | --- |
| 01 |  **Zaragoza** | Central | Zaragoza | 675.301 |
| 02 |  **Uesca** | Plana de Uesca | Uesca | 53.429 |
| 03 |  **Teruel** | Comunidat de Teruel | Teruel | 35.994 |
| 04 |  **Calatayú** | Comunidat de Calatayú | Zaragoza | 19.870 |
| 05 |  **Utevo** | Central | Zaragoza | 18.856 |
| 06 |  **Monzón** | Cinca Meya | Uesca | 17.362 |
| 07 |  **Balbastro** | Semontano de Balbastro | Uesca | 17.146 |
| 08 |  **Exeya d'os Caballers** | Cinco Villas | Zaragoza | 17.036 |
| 09 |  **Alcanyiz** | Baixo Aragón | Teruel | 16.029 |
| 10 |  **Fraga** | Cinca Baixa | Uesca | 15.250 |
| 11 |  **Quart de la Uerba** | Central | Zaragoza | 13.773 |
| 12 |  **Chaca** | Chacetania | Uesca | 13.344 |
| 13 |  **Tarazona** | Tarazona y Moncayo | Zaragoza | 10.494 |
| 14 |  **Casp** | Baixo Aragón-Casp | Zaragoza | 10.183 |
| Total |  |  |  | 941.136 |

## Ciudaz mas grans d'o mundo seguntes a suya población

Frankfurt d'o Main forma o nuclio urbán d'a rechión Rin-Meno.

|  |  |  |
| --- | --- | --- |
| **Ciudat** | **Pais** | **Estimacions de población d'a ONU pa 2018** |
| Tokyo | Chapón | 37.468.000 |
| Delhi | India | 28.514.000 |
| Shanghai | China | 25.582.000 |
| São Paulo | Brasil | 21.650.000 |
| Ciudat de Mexico | Mexico | 21.581.000 |
| Cairo | Echipto | 20.076.000 |
| Bombai | India | 19.980.000 |
| Beijing | China | 19.618.000 |
| Dhaka | Bangladesh | 19.578.000 |
| Osaka | Chapón | 19.281.000 |

## Se veiga tamién

*Categoría principal:* Lista de ciudaz.

* Urbanismo.
* Comunidaz.
* Comarca.
* Aria metropolitana.
* Rabal.
* Cheografía rural.

## Referencias

## Vinclos externos

* Se veigan as imáchens de Commons sobre **as ciudaz**.
# Ideolochía

A **ideolochía** se define como un conchunto organizau d'ideyas por parte d'un grupo d'a sociedat sobre lo sistema economico, social u politico d'ixa mesma sociedat. A suya etimolochía viene d'o griego (*"eidos"*, ideya, apariencia + *"logos"* ciencia, palabra) y a palabra fue creyada por Destutt de Tracy en o sieglo XVIII. Explica la diferencia de visions en politica, filosofía u etica y condiciona muitas d'as decisions de l'individuo; asinas se califica una persona como conservadora, como progresista, como relativista u como fundamentalista.

Una ideolochía puet pretender a conservación d'o sistema (ideolochías conservaderas), a suya transformación (que puede estar radical y subita, revolucionaria, u gradual –ideolochías reformistas–), u la restauración d'un sistema previament existent (ideolochías reaccionarias).

Adintro d'o pensamiento marxista, o termin *ideolochía* tien un sentito mas especifico. Karl Marx lo emplega ta referir-se a lo sistema de valors que a clase dominant difunde entre las clases subalternas ta mirar de chustificar o suyo dominio, con a intención de que os oprimius la interioricen y l'ademprivien como natural. Por eixemplo, en as sociedaz capitalistas, a ideya de que a propiedat privada ye un dreito natural inalienable.

As ideolochías gosan constar de dos components: una representación d'o sistema, y un programa d'acción. A primera proporciona un punto d'anvista propio y particular sobre a realidat, vista dende un determinau anglo, creyencias, preconceptos u bases intelectuals, a partir d'o como s'analisa y enchudicia (critica), habitualment comparando-lo con un sistema alternativo, real u ideyal. O segundo tiene como obchectivo d'amanar en lo posible o sistema real existent a o sistema ideyal pretendiu.

## Se veiga tamién

* Ideolochía politica.
# Politica

*Iste ye un articlo sobre lo concepto de politica; ta las mullers adedicadas a l'actividat politica, se veiga **politico.
A **politica** (d'o griego *polis*, ciudat) ye lo proceso de presa de decisions en os grupos humans. Encara que s'aplica a ormino a los gubiernos, a politica en sentiu cheneral tamién ha lugar en institucions empresarials, academicas, relichiosas, etc.

As ciencias politicas son a disciplina d'as Ciencias socials que estudian o comportamiento politico y as personas expertas en iste tema tienen o títol de "politologo". Baxter Adams fue lo primero en fer servir a expresión "Ciencia politica" en l'anyo 1880.

## Sistemas políticos

* Autocracia.
* Dictadura.
* Democracia.
* Monarquía absoluta.
* Monarquía parlamentaria.
* Teocracia.

## Teorías y ideyolochías politicas

Anarquismo - Anarco-capitalismo - Anarco-comunismo - Anticomunismo - Antifaixismo - Autoritarismo - Capitalismo - Centrismo radical - Comunismo - Conservadurismo - Corporatocracia - Democracia - Democracia cristiana - Ecolochismo - Faixismo - Federalismo - Liberalismo - Liberalismo clasico - Libertarianismo - Marxismo - Maoísmo - Meritocracia - Monarquismo -- Nacionalismo - Nacionalsocialismo - Oligarquía - Politica Verde - Postcomunismo - Republicanismo - Socialismo - Socialismo democratico - Socialismo libertario - Stalinismo - Teocracia - Totalitarismo - Trotskismo

## Entidaz politicas

* Ciudat.
* Ciudat-estau.
* Comunidat Autonoma.
* Confederación.
* Estau.
* Imperio.
* Federación.
* Gubierno.
* Nación.
* País.
* Provincia.
* Comarca.
* Reino.
* Republica.

## Prencipals partius politicos aragoneses

Bi ha en Aragón cuantos partius politicos. Los partius representaus en las Corz d'Aragón son (ordenatos alfabeticamént):

* *Chunta Aragonesista* (CHA).
* *Izquierda Unida* (Ezquierda Unida) (IU).
* *Partido Aragonés* (Partiu Aragonés) (PAR).
* *Partido Popular* (Partiu Popular) (PP).
* *Partido Socialista Obrero Español* - *Partido de los Socialistas de Aragón* (Partiu Socialista Obrero Espanyol - Partiu d'os Socialistas d'Aragón) (PSOE).

## Política por territorios

* Espanya.
* Aragón.
* Unión Europea.

## Atros temas relacionatos

* Bipartidismo.
* Declaración Universal d'os Dreitos Humans.
* Eleccions.
* Escrutinio.
* Partiu politico.
* Politica interior - Politica exterior.

## Vinclos externos

* Se veigan as imáchens de Commons sobre **a politica**.
# Democracia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Países que se proclaman democraticos en azul.

A **democracia**, (d'o griego *gubierno d'o pueblo*, *demos* "chen", y kratos, "gubierno"), ye un sistema d'organización, que adota formas variatas, en o que as personas que a forman tienen a posibilidat d'influir de trazas legals as decisions d'o gubierno, dreitament u por meyo de representants.

Bi ha democracia dreita cuan a decisión ye adoptata dreitament por os miembros d'o pueblo. Bi ha democracia indreita u representativa cuan a decisión ye adotata por personas reconoixitas por o pueblo como os suyos representans.
# Partiu politico

Un **partiu politico** ye una organización politica que tien una ideolochía determinada y/u representa bel grupo en particular con l'obchectivo de participar en bel tipo d'elección u sufrachio. Tamién se pueden formar arredol d'un tema d'intrés especial. Os partius politicos en una democracia gosan informar a la opinión publica d'os suyos plans y programas politicos. Os partius politicos constituyen unidaz organizativas a la cualas les ne reconoixe o dreito de participar en un proceso d'elección politica por meyo d'a presentación de candidatos y programas d'acción u gubierno.

En os sistemas parlamentarios de gubierno, a mayoría d'os partius politicos eslichen un capo (u mas); si o partiu politico obtiene mayoría en as eleccions, o capo d'o partiu se converte en o chefe de gubierno. D'atra man, en os sistemas presidencialistas, o partiu puet trigar a lo suyo capo como candidato, pero, o president esleito, a sobén, ha d'arrenunciar de totas as connexions con o suyo partiu en prencipiar a suya chestión presidencial.

## Bibliografía

* (en) Ware, Alan. *Political Parties and Party Systems*. Oxford: Oxford University Press, 1996. ISBN 0-19-878076-1.
* (en) Sutherland, Keith. *The Party's Over*. Imprint Academic,2004. ISBN 0-907845-51-7.

## Se veiga tamién

* Lista de partius politicos d'Aragón.
# Ezquierda politica

La **ezquierda**, **ezquerra** u **izquierda politica** ye lo conchunto de posicions politicas u actividaz que acceptan u refirman la igualdat social, a sobén en oposición a la hierarquía social y a la desigualdat social.

Los termins politicos ezquierda y dreita fuoron creyaus mientres la Revolución Francesa (1789-1799), referindo-se a la posición de los escanyos en los Estaus Chenerals de Francia: los qui s'asentaban en la ezquierda yeran por un regular oposaus a la monarquía y refirmaban la revolución, incluyindo secularización y creyación d'una republica, mientres que los qui s'asentaban a la dreita refirmaban las institucions tradicionals de l'Antigo Rechimen. L'uso de lo termin "ezquierda" se fació mes prominent dimpués de la restauración de la monarquía francesa en 1815 cuan fue aplicau a los "Independients".

Lo termin fue dimpués aplicau a ciertos movimientos, especialment lo republicanismo mientres la Revolución Francesa, lo socialismo, lo comunismo y l'anarquismo. A primers de lo sieglo XX la expresión "ala ezquierda" ha estau usada pa describir una familia ampla de movimientos, incluyindo lo movimiento por los dreitos civils, los movimientos antibelicistas y los movimientos medio-ambientalistas. A la fin s'ha estendillau dica partius como lo Partiu Democrata en Estaus Unius y lo Partiu Laborista en lo Reino Uniu.

## Referencias
# Dreita politica

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

A **dreita** u **dretapolitica** ye un conchunto de filosofías y ideolochías politicas, que pueden ir dende a extrema dreita dica o centro-dreita, que s'oponen a la ezquierda politica y que tienen en común esfender a libertat de mercau con a minima intervención d'o gubierno y d'o Estau, ya que, pa éls, o mercau s'organiza solo d'a millor manera posible. Gosan reivindicar mayors libertaz, dreitos y beneficios economicos pa os propietarios d'empresas y terratenients, ya que dende un punto d'anvista de dreitas son qui creyan a riqueza pa la resta d'os ciudadans. As personas de dreitas gosan estar convencidas de que o sector publico ha de chestionar-se con l'obchectivo d'o maximo beneficio economico, y no pas social, y que ixo nomás lo saben fer bien os empresarios.

Ista accepción se debe a o feito de que, en l'Asamblea Constituyent que se formó en Francia dimpués d'a Revolución Francesa, os constituyents mas radicals, os chacobins, que propugnaban a transformación d'a monarquía constitucional en una republica, ocupaban o canto ezquierdo de l'hemiciclo lechislativo, os atros, o canto dreito. Os termins *dreita* y *ezquierda*, utilizaus en a practica parlamentaria, pasarían a considerar-se categorías primordials d'a identidat politica en primerías d'o sieglo XX.

Tradicionalment son contrarios a os impuestos y favorables a reducir-los a o maximo, en especial os proporcionals y os progresivos, como l'impuesto sobre a renda. Tamién s'oponen a os bonos y politicas d'igualdat de cualsiquier mena. Gosa, en cambio, promover as privatizacions y esfensar, y ser esfensaus, por as patronals. En Europa tradicionalment a dreita politica ye asociada a una mentalidat conservadora respecto a la familia (s'opone a l'aborto, a las relacions homosexuals, a las familias monoparentals, etc.), a relichión y as cuestions socials en cheneral. Tamién en Europa, y mas que mas as dreitas mas extremas, a sobén son asociadas a o nacionalismo (encara que tamién existe nacionalismo d'ezquierdas) y a o centralismo (a ezquierda gosa ser en cambio mas localista, y bellas vegadas pueden estar tilladas de rechionalistas).

Politicament, en o mundo occidental, os partius u grupos de presión se pueden dividir en dos brancas: dreita y ezquierda. Ista concepción ye muit etnocentrica, ya que se refiere a la situación europea y no ye tresladable a atras zonas d'o mundo. S'asocia a dreita a os partius conservadors, defensors d'o neoliberalismo y democristians. Gosa esfensar una moral tradicional de base chudeocristiana y minimo intervencionismo economico d'o Estau.

## Referencias